` Sugar Boy Coaches YMCA Boxers 
so Saa + 


Fuente: Seccion ariba—Sugar Boy Nando—Fernando Muller: Ora di tabata tin tempo liber, tabata dedica na duna su conocemento na nos 
hubentud. Esso News, februari 1959 


Potret abou (cortesia di Edwin Kock—post riba FB) Mateo Efigenio Kock, miho conoci como Fenchi, tabata un persona hopi dedica na 
deporte, particularmente riba tereno boxistico. Fenchi a carga boxeo amateur di Aruba cu alma y cuerpo, sin interes personal. Su meta 
semper tabata yuda e deportista, asina contribui na e comunidad y alabes trata na saca cara di Aruba riba nivel internacional 

Fenchi a lanta un club di boxeo na Jan Flemming cu a produci hopi boxeador manera e.o. e rumannan Caster, Juan Gomes, Joaquin 
Kransen, Gerrit Croes, Romualdo Croes , Reginaldo Curiel. Romualdo Croes tabata un boxeador top cu hopi tecnica cu a ser traha pa 
Batting Siki y Fenchi Kock. Despues Fenchi a lanta Byerlite Boxing Club cu a produci masha hopi boxdo mes. Entrenan e rumannan 
Wester, Rafael Flanders, Renzo Richardson, Mario Croes, Jeffrey Nedd, Roy Croes, Arend Slot, Chito Werlema 

Fenchi Kock su pasion y dedicacion pa e deporte di boxeo no tabata manifesta su mes solamente den e rol di coach. Den campeonatonan 
mundial e tawata busca contactonan importante pa yuda e deporte. Sea ta material of mas tanto pa haya sosten internacional pa organisa 
cursonan pa formacion di coachnan y asina eleva e deporte. Su vision tabata bai mas leu cu solamente trainer di boxeadornan, esta di a 
traha riba unun desaroyo sostenibel pa e deporte di boxeo 


Fuente: Compilacion dí posting riba FB dí Edwin Kock y Marianela Haakmeester-Loefstok, 2013, 


E deporte di Boxeo aki na Aruba, sigur tabata un di e deportenan 
mas popular den añanan 40 y 50 di siglo pasa. Apesar cu ainda tin 
hopi di fanaticonan di boxeo aki na Aruba, otro deporte di bringa- 
mento, manera Muay Thai of Thai Boxing, Cage Extreme Fighting a 
haci nan entrada y bira mas popular. 


Pero sin duda, particularmente na San Nicolas, e deporte aki taba- 
ta tin su fanaticonan, mescos tambe di deportistanan local. Particu- 
larmente riba “4 di juli” e deporte aki tabata wordo exhibi. Pa varios 
aña te den aña 70 e deporte aki tabata tin su acohida bou di nos 
hubentud, cu tabata practica e deporte aki den diferente clubnan 
rond Aruba. 

Segun recuentonan na 1943 lo tabata tin un programa di boxeo na 
Lago Heights, unda un publico grandi a presenta, pero tabata tin un 
boxdo so, cu ta Segundo Maduro, cu a duna unicamente un pre- 
sentacion riba un saco di santo. Na Lago Heights tambe por bisa 
cu Sugar Boy Nando a cuminsa su carera. Aruba a conoce hopi 
nomber di fama, cu a bringa y a hunga un bon papel den exterior. 
Pero tambe mester reconoce cu tras di tur e atletanan aki, tabata 
tin hende, manera un Fenchi Kock, cu amor y dedicacion no pa e 
deporte so, sino tambe pa e atletanan. No mester lubida e dirigen- 
tenan, y oficialnan manera un Harry Croes. Riba 9 di december 
1952 Aruba Boxing Association a keda formalmente lanta. 


Fuente: Relatonan Yubi Naer*Tempo dí Gloria dí Boxeo” den Diario, juli 2009 /Archero Statuten van Verenigingen, ANA. 


FIGHT 
"DS NIGHT 


at the 


X Lago Sport 


Foto ariba: Esso News di februari 1956 - Programa di Boxeo organisa pa Comision di Boxeo 
LSP. 


Nota Special: Den transcurso di tempo, desde añanan 40 tabata tin diferente nombernan 
"artístico" pa e boxeadornan. Asina nos por menciona banda di Sugar Boy Nando (Fernando 
Muller), Aruba Chocolate, Kid Codoy, Kid Fenton, Kid Casanova, El Vampiro, Tomahawk, El 
Negrito del Batey, Bulldozer (Juan Maduro), Curly Kayo (Ruben Leysner), Young Quicksilver 
(Lord Boxoe), Kid Peligroso, Pantera Negra, Long Gun (Joe Wilson), Batlling Siki (George R. 
Pantophlet), Kid Dorsal (Nulfo Steba) y asina tabata tin hopi mas 

Fuente: Relatonanı Yubi Naar “Tempo di Gloria di Boxeo" den Diario, juli 2009/ Harry Croes, 2018 


